CELEX: 62010CA0477
Language: mt
Date: 2012-06-28 00:00:00
Title: Kawża C-477/10 P: Sentenza tal-Qorti tal-Ġustizzja (It-Tielet Awla) tat- 28 ta’ Ġunju 2012 — Il-Kummissjoni Ewropea vs Agrofert Holding a.s., Polski Koncern Naftowy Orlen SA, Ir-Renju tad-Danimarka, Ir-Repubblika tal-Finlandja, Ir-Renju tal-Isvezja (Appell — Aċċess għal dokumenti tal-istituzzjonijiet — Regolament (KE) Nru 1049/2001 — Dokumenti dwar proċedura ta’ kontroll ta’ konċentrazzjoni bejn impriżi — Regolament (KE) Nru 139/2004 — Rifjut ta’ aċċess — Eċċezzjonijiet relatati mal-protezzjoni tal-għanijiet tal-attivitajiet ta’ investigazzjoni, tal-interessi kummerċjali, tal-pariri legali u tal-proċess deċiżjonali tal-istituzzjonijiet)

25.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 258/4
            
         Sentenza tal-Qorti tal-Ġustizzja (It-Tielet Awla) tat-28 ta’ Ġunju 2012 — Il-Kummissjoni Ewropea vs Agrofert Holding a.s., Polski Koncern Naftowy Orlen SA, Ir-Renju tad-Danimarka, Ir-Repubblika tal-Finlandja, Ir-Renju tal-Isvezja
   (Kawża C-477/10 P) (1)
   
   (Appell - Aċċess għal dokumenti tal-istituzzjonijiet - Regolament (KE) Nru 1049/2001 - Dokumenti dwar proċedura ta’ kontroll ta’ konċentrazzjoni bejn impriżi - Regolament (KE) Nru 139/2004 - Rifjut ta’ aċċess - Eċċezzjonijiet relatati mal-protezzjoni tal-għanijiet tal-attivitajiet ta’ investigazzjoni, tal-interessi kummerċjali, tal-pariri legali u tal-proċess deċiżjonali tal-istituzzjonijiet)
   2012/C 258/05
   Lingwa tal-kawża: l-Ingliż
   
      Partijiet
   
   
      Appellanti: Il-Kummissjoni Ewropea (rappreżentanti: B. Smulders, P. Costa de Oliveira u V. Bottka, aġenti]
   
      Partijiet oħra fil-proċedura: Agrofert Holding a.s. (rappreżentanti: R. Pokorný u D. Šalek, avukati), Polski Koncern Naftowy Orlen SA (rappreżentanti: S. Sołtysiński, K. Michałowska u A. Krasowska-Skowrońska, avukati), Ir-Renju tad-Danimarka (rappreżentant: S. Juul Jørgensen, aġent), Ir-Repubblika tal-Finlandja, Ir-Renju tal-Isvezja (rappreżentanti: K. Petkovska u S. Johannesson, aġenti)
   
      Suġġett
   
   Appell mis-sentenza tal-Qorti Ġenerali (L-Ewwel Awla) tas-7 ta’ Lulju 2010 — Agrofert Holding a.s. vs Il-Kummissjoni (T-111/07), li permezz tagħha l-Qorti Ġenerali annullat id-Deċiżjoni tal-Kummissjoni D(2007) 1360, tat-13 ta’ Frar 2007, li tirrifjuta li tagħti lir-rikorrenti l-aċċess għal ċerti dokumenti mhux ippubblikati li jikkonċernaw proċedura dwar konċentrazzjoni ta’ impriżi (Każ COMP/M.3543 — PKN Orlen/Unipetrol)
   
      Dispożittiv
   
   
               (1)
            
            
               Il-punt 2 tad-dispożittiv tas-sentenza tal-Qorti Ġenerali tal-Unjoni Ewropea tas-7 ta’ Lulju 2010, Agrofert Holding vs Il-Kummissjoni (T-111/07), huwa annullat sa fejn dan jannulla d-Deċiżjoni tal-Kummissjoni Ewropea D(2007) 1360, tat-13 ta’ Frar 2007, li tirrifjuta l-aċċess għad-dokumenti tal-Każ COMP/M.3543 dwar il-konċentrazzjoni bejn Polski Koncern Naftowy Orlen SA u Unipetrol, skambjati bejn il-Kummissjoni u l-partijiet notifikanti u bejn il-Kummissjoni u terzi.
            
         
               (2)
            
            
               Il-punt 3 tad-dispożittiv ta’ din is-sentenza huwa annullat.
            
         
               (3)
            
            
               Il-kumplament tal-appell huwa miċħud.
            
         
               (4)
            
            
               Ir-rikors ippreżentat minn Agrofert Holding a.s. quddiem il-Qorti Ġenerali tal-Unjoni Ewropea u intiż għall-annullament tad-Deċiżjoni tal-Kummissjoni Ewropea D(2007) 1360, tat-13 ta’ Frar 2007, li tirrifjuta l-aċċess għad-dokumenti tal-Każ COMP/M.3543 dwar il-konċentrazzjoni bejn Polski Koncern Naftowy Orlen SA u Unipetrol, skambjati bejn il-Kummissjoni u l-partijiet notifikanti u bejn il-Kummissjoni u terzi, huwa miċħud.
            
         
               (5)
            
            
               Il-Kummissjoni Ewropea u Agrofert Holding a.s. għandhom ibatu l-ispejjeż rispettivi tagħhom sostnuti kemm fl-ewwel istanza kif ukoll fil-kuntest ta’ dan l-appell.
            
         
               (6)
            
            
               Polski Koncern Naftowy Orlen SA u r-Renju tal-Isvezja għandhom ibatu l-ispejjeż rispettivi tagħhom.
            
         
      (1)  ĠU C 328, 04.12.2010.